b'\n_START_ARTICLE_\nSveti Malahija\n_START_SECTION_\n\xc5\xbdivljenje\n_START_PARAGRAPH_\nMalahija (angle\xc5\xa1ko: St. Malachy) se je rodil leta 1094 v Armaghu ali okolici; umrl je 2. novembra 1148 v samostanu Clairvaux na Francoskem. Rodil se je kot M\xc3\xa1el M\xc3\xa1edoc Ua Morgair ali Maelmhaedhoc \xc3\x93 Morgair, je bil irski nad\xc5\xa1kof v Armaghu od 1129-1149. Bil je verski in nravni obnovitelj Irske. Ko se je odpovedal \xc5\xa1kofovski slu\xc5\xbebi, je ustanovil v Downban-u red kontemplativnih kanonikov. Na poti v Rim je sklenil prijateljstvo s svetim Bernardom; ko se je poslednji\xc4\x8d vra\xc4\x8dal domov, je umrl na njegovih rokah. Sveti Bernard je napisal njegov \xc5\xbeivljenjepis. Pape\xc5\xbe Klemen II. je leta f1190 razglasil Malahija za svetnika; bil je to prvi irski svetnik, ki ga je po vseh predpisih razglasil pape\xc5\xbe.\n_START_SECTION_\nMalahijeve prerokbe o pape\xc5\xbeih\n_START_PARAGRAPH_\nZaradi prero\xc5\xa1kega daru so svetemu Malahiju pozneje pripisali "Malahijeva prerokovanja" o prihodnjih 112 pape\xc5\xbeih, za\xc4\x8den\xc5\xa1i s Celestinom II. (1143) in zaklju\xc4\x8dujo\xc4\x8d z zadnjim pape\xc5\xbeem Petrom II. Delo je najbr\xc5\xbe nastalo leta 1590 v te\xc5\xbenji, da bi z njim podprli izvolitev kardinala Simoncellija iz Orvieta za pape\xc5\xbea.'